VS002614
Datum: 2011-05-10T02:00:00.000+02:00
datum_sodbe_i_stopnje: 2014-11-26T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe kolena in goleni in njihove posledice - poškodbe skočnega sklepa in stopala in njihove posledice
fischer: srednje hudi primeri
odskodnina: 46.400 EUR
opombe: II DoR 219/2015 Predlog za dopustitev revizije tožeče stranke je bil zavrnjen, ker ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Po poklicu avtomehanik.

## Škodni dogodek

Prometna nesreča - čelno trčenje motornih vozil.

## Poškodba

Zlom zgornje čeljustnice, nosilnih kosti in nastavka spodnje čeljustnice, premik zob 33 in 34, zlom zob 11, 21, 22, zlom tretje dlančnice in desne koželjnice, izpah stopala, zlom desne petnice, desne skočnice in desne mečnice, zlom notranjega gležnja

## Telesne bolečine

25.000 EUR Hude telesne bolečine - 1 teden, občasne hude telesne bolečine - 2 tedna, stalne srednje hude telesne bolečine - 3 tedne, občasne srednje hude telesne bolečine - 2 meseca, lahke telesne bolečine - 2 meseca, občasne lahke telesne bolečine - bodo trajne.

#### Hospitalizacija

25 dni, več operacij.

#### Ambulantno zdravljenje

Kontrole pri zdravnikih.

#### Rehabilitacija

Zdravilišče.

#### Nevšečnosti med zdravljenjem

Fiksacija gležnja in zapestja z žico, več RTG in CT slikanje, 4 mesece na invalidskem vozičku, 3 mesece na berglah (desne noge ni smel obremenjevati), težave pri hranjenju saj ni smel gristi zaradi opornice za fiksacijo zob, hranjenje s pasirano hrano, zaradi česar je močno shujšal, jemanje analgetikov, infuzije, 6 tednov nošenja mavca na desni roki in obeh golenih.

## Strah

1.700 EUR Primarni strah - pred trkom in dokler ga niso izvlekli iz vozila; sekundarni strah - 2 meseca.

## Zmanjšanje življenjske aktivnosti

19.000 EUR Ima težave pri opravilih, ki zahtevajo večji obseg gibov, hkratne močnejše prijeme, večjih naporov ne zmore, prav teko ne večjih obremenitev kot so skoki, doskoki. Poklic lahko opravlja z nekaterimi omejitvami - ima pravico do premestitve na drugo delovno mesto brez dolgotrajne stoje in dela na lestvi. Stanje se mu slabša ob spremembah vremena. Športne dejavnosti je opustil - nogomet, hokej, tek, kolesarstvo. Hrane s sprednjimi zobmi ne more žvečiti, sekalci s občutljivi na spremembe vremena. Oteženo diha skozi nosnici.

#### Opis invalidnosti

invalid II. kategorije.

## Skaženost

700 EUR Na gležnjih ima brazgotini (6 cm x 1 mm in 14 cm x 2 cm), brazgotino ima na desnem zapestju in dlani (5 cm x 1mm). Brazgotine je mogoče zakriti z dolgimi rokavi oziroma hlačnicami, brazgotino na dlani pa z rokavicami, kar pa ni običajno. Vzbujajo mu nelagodje, neprijetne občutke.

---

OZ člen 179